ຂ່າວສານ
ຈີນຖະແຫຼງວ່າຈະມີ “ມາດຕະການຢ່າງແຮງ” ຕໍ່ການລົງໂທດຂອງອາເມລິກາ
ສຳນັກງານຂອງສະຖານທູດຈີນປະຈຳອາເມລິກາ (ພາບ: ABC News/vtc.vn)
ແລະກໍ່ໃນວັນດຽວກັນ, ອຳນາດການປົກຄອງສູນກາງ ຈີນ ແລະ ເຂດປົກຄອງພິເສດຮົ່ງກົງ ໄດ້ພ້ອມກັນອອກສຽງ “ຄັດຄ້ານຢ່າງແຮງ” ຕໍ່ເລື່ອງສະພາສູງອາເມລິກາຮັບຮອງເອົາຮ່າງກົດໝາຍວ່າດ້ວຍການລົງໂທດຈີນທີ່ກ່ຽວຂ້ອງເຖິງບັນຫາຮົ່ງກົງ ແລະ ເລື່ອງອາເມລິກາຈຳກັດວີຊາຂອງເຈົ້າໜ້າທີ່ປະເທດນີ້.ລາຍລະອຽດ, ຕໍ່ໜ້າເລື່ອງອາເມລິກາຕົກລົງຈຳກັດວີຊາຂອງບັນດາເຈົ້າໜ້າທີ່ຈີນ, ໂຄສົກສະຖານທູດຈີນ ອີກຄັ້ງໜຶ່ງຢັ້ງຢືນວ່າ ຮົ່ງກົງ ແມ່ນ ບັນຫາພາຍໃນຂອງປະເທດ ຈີນ ແລະ ຈີນບໍ່ອະນຸຍາດໃຫ້ ບໍ່ວ່າອິດທິກຳລັງພາຍນອກໃດເຂົ້າມາແຊກແຊງບັນຫານີ້. ຈີນໄດ້ກ່າວເຕືອນ ອາເມລິກາໃຫ້ “ປ່ຽນແປງຄວາມຜິດພາດໃນທັນທີ” ແລະ ຖອນຄືນບັນດາຂໍ້ຕົກລົງທີ່ກ່ຽວຂ້ອງ, ຢຸດຕິການແຊກແຊງເຂົ້າວຽກງານພາຍໃນຂອງຈີນ. ພ້ອມທັງຖະແຫຼງວ່າ ຈະສືບຕໍ່ປະຕິບັດບັນດາ “ມາດຕະການຢ່າງແຮງ” ເພື່ອປົກປັກຮັກສາ ອະທິປະໄຕ, ຄວາມໝັ້ນຄົງແຫ່ງຊາດ ແລະ ຜົນປະໂຫຍດພັດທະນາຂອງຕົນ;
(ແຫຼ່ງຄັດຈາກ VOV)